EkBass/fiwiki-20250220-pages-articles huggingface dataset:
Vathý (Meganísi)

Vathý (; myös Vathí) on Kreikan kylä, joka sijaitsee Meganísin saarella. Se kuuluu hallinnollisesti Meganísin kuntaan, Lefkaksen alueyksikköön ja Jooniansaarten alueeseen. Kylä muodostaa oman kyläyhdyskuntansa (Τοπική Κοινότητα Βαθέως, Topikí Koinótita Vathéos). Kylän väkiluku on 203 (vuonna 2011). Vathý sijaitsee luonnonsatamalahden pohjukassa Meganísin pohjoisrannikolla. Se on yksi saaren kolmesta kylästä pääkylä Katomérin sekä Spartochórin kylän lisäksi. Katoméri sijaitsee Vathýsta noin 1,5 kilometriä etelään ja Spartochóri noin 3,5 kilometriä länteen. Kylässä on satama, johon on lauttayhteys Spartochórista sekä Nydrísta Lefkakselta. == Lähteet == Luokka:Jooniansaarten kylät Luokka:Meganísi
Tähtäimessä

Tähtäimessä (Target) on Arthur Pennin ohjaama jännityselokuva vuodelta 1985. Sen pääosia, Euroopan-matkalla kadonnutta äitiä etsivää isää ja poikaa esittävät Gene Hackman ja Matt Dillon. ==Juoni== Walter Lloyd (Hackman) on teinipoikansa Chrisin (Dillon) mielestä tylsä lähiöisä, kunnes perheen äiti yhtäkkiä katoaa lomamatkallaan Pariisissa ja mies ja poika lähtevät tutkimaan asiaa. Pojalle paljastuu, että isä on entinen CIA-agentti eikä lainkaan niin tylsä kun on aina luullut. ==Vastaanotto== DVDTalk-sivuston Scott Weinberg luonnehtii Tähtäimessä-elokuvaa varsin onnistuneeksi sekoitukseksi Polanskin trilleriä Frantic ja Jeff Kanew’n vuoden 1985 toimintakomediaa Täysosuma.Weinberg, Scott: Target (1985), DVD Talk -sivusto 14.6.2005. Viitattu 13.6.2016. DVD Verdict -sivuston Mac McEntire pitää veteraani Arthur Pennin ohjausta kovin hidastempoisena, Dillonin roolityötä ylinäyttelevänä eikä Hackmankaan hänestä onnistu niin kuin yleensä.McEntire, Mac: Target (1985) , DVD Verdict -sivusto 12.8.2005. Viitattu 13.6.2016. Myös Video-oppaan 1995 Bello Romano piti elokuvaa liian hidastempoisena trilleriksi ja antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. ==Lähteet== Luokka:Yhdysvaltalaiset jännityselokuvat Luokka:Vuoden 1985 yhdysvaltalaiset elokuvat Luokka:Arthur Pennin ohjaamat elokuvat
Yash Raj Films

Yash Raj Films on Yash Chopran vuonna 1970 perustama intialainen elokuvayhtiö, jonka kotipaikka on Mumbai. Yhtiö tuottaa ja levittää pääasiassa hindinkielisiä elokuvia. == Filmografia == Vuosi Elokuva Tuottaja Levittäjä 1973 Daag 1976 Kabhi Kabhie 1977 Doosra Aadmi 1979 Noorie Kaala Patthar 1981 Silsila Nakhuda 1982 Sawaal 1984 Mashaal 1985 Faasle 1988 Vijay 1989 Chandni 1991 Lamhe 1993 Darr Aaina 1994 Yeh Dillagi 1995 Dilwale Dulhania Le Jayenge 1997 Dil To Pagal Hai 1998 Kuch Kuch Hota Hai 1999 Mann 2000 Mohabbatein 2001 K3G – Ilon päiviä, surun päiviä 2002 Mere Yaar Ki Shaadi Hai Mujhse Dosti Karoge! Saathiya 2003 Koi… Mil Gaya Kal Ho Naa Ho 2004 Hum Tum Dhoom Veer- Zaara 2005 Black Bunty Aur Babli The Rising: Ballad of Mangal Pandey Salaam Namaste Neal ’n’ Nikki 2006 Fanaa Krrish Kabhi Alvida Naa Kehna Dhoom 2 Kabul Express 2007 Ta Ra Rum Pum Jhoom Barabar Jhoom Chak De! India Laaga Chunari Mein Daag Aaja Nachle 2008 Krazzy 4 Tashan Thoda Pyaar Thoda Magic Bachna Ae Haseeno Roadside Romeo Dostana Rab Ne Bana Di Jodi 2009 New York Dil Bole Hadippa! All the Best: Fun Begins Rocket Singh: Salesman of the Year 2010 Pyaar Impossible! Badmaash Company Lafangey Parindey Band Baaja Baaraat 2011 Mere Brother Ki Dulhan Ladies vs Ricky Bahl 2012 Ishaqzaade Ek Tha Tiger Jab Tak Hai Jaan 2013 Aurangzeb Shuddh Desi Romance Dhoom 3 2014 Gunday Titli Mardaani Daawat-e-Ishq Happy New Year Kill Dil 2015 Dum Laga Ke Haisha Detective Byomkesh Bakshy! Piku 2016 Fan Sultan Befikre 2017 Meri Pyaari Bindu Tubelight Jab Harry Met Sejal Qaidi Band Tiger Zinda Hai 2018 Hichki Race 3 Sui Dhaaga Thugs of Hindostan Zero 2019 Saaho War Mardaani 2 Dabangg 3 2020 Jai Mummy Di Malang 2021 Sandeep Aur Pinky Faraar Bunty Aur Babli 2 2022 Jayeshbhai Jordaar Samrat Prithviraj Shamshera 2023 Pathaan Tu Jhoothi Main Makkaar Jawan == Lähteet == == Aiheesta muualla == * Kotisivu * Luokka:Intialaiset elokuvayhtiöt
Aseman koulu

Aseman koulu on ollut ja on yhä yleinen koulun nimi. Se voi viitata usean jo toimintansa lopettaneen koulun lisäksi muun muassa seuraaviin kouluihin: * Aseman ala-aste, Ii * Aseman koulu, Alavus * Aseman koulu, Hamina * Aseman koulu, Hankasalmi * Aseman koulu, Oulu * Aseman koulu, Hyvinkää * Aseman koulu, Mynämäki * Aseman koulu, Seinäjoki * Aseman koulu, Urjala
Neljä ystävää

Neljä ystävää (Four Friends) on Arthur Pennin ohjaama yhdysvaltalainen draamaelokuva vuodelta 1981. ==Juoni== Tarina perustuu väljästi käsikirjoittaja Steve Tesichin omiin muistoihin. Työväenluokan perheissä Pennsylvanian terästeollisuusalueella 1950-luvulla varttuneet kolme poikaa ja tyttö nimeltä Georgia pohtivat tulevaisuuttaan vuonna 1961, erkanevat omille teilleen ja tapaavat taas 1960-luvun lopun poliittisesti myrskyisinä aikoina. Jugoslavialaissiirtolaisten poika, hiljainen Danilo (Tesichin alter ego), haaveilee kirjailijan urasta. Hyvännäköinen ja urheilullinen Tom aikoo upseerin uralle, varovainen David jää kotikaupunkiin jatkamaan juutalaisperheensä hautaustoimistoa. Heidän kaikkien ihastus Georgia haaveilee boheemista taiteilijaelämästä ja tanssijan urasta, esikuvanaan Isadora Duncan. Elokuva keskittyy näkemään tapahtumat Danilon näkökulmasta. Hänellä on vaikeuksia saada työläisisäänsä hyväksymään uuden sukupolven uudenlaiset ajattelutavat. Danilo rakastuu miljonäärin tyttäreen, jonka tytön oma isä ampuu kuoliaaksi häävastaanotolla estääkseen avioliiton. Georgia kiusaa Daniloa seksuaalisella vapautuneisuudellaan, josta pääsevät nauttimaan lähipiirissä kaikki muut paitsi häneen ikuisesti rakastunut Danilo. ==Vastaanotto== Craig Wasson sai elokuvasta Golden Globe -ehdokkuuden vuoden parhaan miestulokkaan sarjassa. Elokuvakriitikko Roger Ebert antoi Neljälle ystävälle täydet neljä tähteä ja piti sitä erinomaisena kuvauksena oman sukupolvensa nuoruudesta. Ebert ja Tesich olivat molemmat syntyneet vuonna 1942. Helsingin Sanomien Mikael Fränti mietti, mitä vuoden 1982 uutta elokuvaa rakastaisi yhtä paljon kuin Neljää ystävää. Hän piti sitä kahden katselukerran perusteella koko 1980-luvun alun rikkaimpiin ja täyteläisimpiin elokuvakokemuksiin kuuluvana teoksena, joka jatkaa Elia Kazanin (America America) ja Coppolan (Kummisetä) aloittamaa suurten Amerikan siirtolaistarinoiden perinnettä. Uuden Suomen ja Iltalehden yhteisessä videoliitteessä lokakuussa 1984 Aune Kämäräinen luonnehti elokuvaa rakkauden ja ystävyyden aidoksi kuvaukseksi, joka laajenee amerikkalaisen yhteiskunnan analyysiksi kahden vuosikymmenen ajalta ja kauempaakin. ==Muuta== Steve Tesichin nuoruusvuosiin Indianassa perustuu väljästi myös Peter Yatesin ohjaama vuoden 1979 elokuva Fillarijengi.Four Friends, Roger Ebert 1.1.1981. Viitattu 14.6.2016. Future Film Oy on julkaissut Neljä ystävää DVD:llä vuonna 2011. ==Lähteet== Luokka:Yhdysvaltalaiset draamaelokuvat Luokka: Arthur Pennin ohjaamat elokuvat Luokka: Vuoden 1981 yhdysvaltalaiset elokuvat Luokka:Elokuvat koulusta ja koulutuksesta Luokka:Elokuvat ystävyydestä
Aseman koulu (Hyvinkää)

Aseman koulu on Hyvinkään ydinkeskustassa, linnuntietä alle 200 metriä Hyvinkään rautatieaseman pohjoispuolella sijaitseva noin 390 oppilaan suomen- ja englanninkielinen alakoulu (luokka-asteet 1–6). Aseman koulu perustettiin 1894. Aseman kouluun kuuluvat vuosina 1910–1913 rakennettu puurakennus sekä vuonna 1954 rakennettu kivirakennus. Hyvinkään kunta perustettiin puurakennuksessa vuonna 1917. Sisällissodan aikaan koulussa toimi vankileiri, johon koottiin punaisten puolella taistelleita työläisnaisia. Rakennuksessa toimi myös vuonna 1927 perustettu Hyvinkään kansalaisopisto ennen muuttoaan Helenenkadulle. Puurakennuksessa toimii nykyään Aseman koulun englanninkielisiä luokkia. Koulun tontin keskeisen sijainnin vuoksi sitä on pitkästä historiastaan huolimatta haluttu purkaa. Hyvinkään kaupunginvaltuusto hyväksyi 1913 valmistuneen puukoulun purkamisen 1998, vaikka Uudenmaan maakuntamuseo ja Museovirasto pitävät rakennuksia kulttuurihistoriallisesti arvokkaina eivätkä puolla niiden purkamista. 2018 valtuusto käsitteli asiaa uudelleen ja päätti säilyttää puukoulun mutta rakentaa tontille uudisrakennuksen. == Lähteet == Luokka:Hyvinkään peruskoulut
Hyvinkäänkylän koulu

Hyvinkäänkylän koulu on Hyvinkään Hyvinkäänkylän kaupunginosassa, lähellä Vantaanjokea sijaitseva suomenkielinen alakoulu (luokka-asteet 1–6). Koulu on Hyvinkään vanhin, ja koulutoiminta Hyvinkäänkylässä alkoi jo vuonna 1875. ==Lähteet== Luokka:Hyvinkään peruskoulut
Hakalanpolun koulu

Hakalanpolun koulu oli Hyvinkää Hakalan kaupunginosassa toimiva suomenkielinen erityiskoulu (luokka-asteet: esikoulu, 1–9). Koulu tarjosi oppivelvollisuusajan kasvatusta kehitysvammaisille, autistisille ja kielihäiriöisille lapsille. Nykyään samat palvelut tarjoaa Hakalantalon Koulu, joka on kahden eri koulun, Hakalan koulun sekä Hakalanpolun koulun yhdistetty koulu. Koulu toimi samassa Hakalan monitoimitalossa, jossa on nykyään pelkkä Hakalantalon koulu. ==Lähteet== Luokka:Hyvinkään peruskoulut
Alpha 66

Alpha 66 on amerikankuubalainen antikommunistinen terroristijärjestö. Sen tavoitteena on syöstä Kuuban kommunistinen hallinto pois vallasta. Se perustettiin alun perin Puerto Ricossa. Järjestön nykyinen majapaikka on Miami. Järjestön perustivat Andrés Nazario Sargén, Aurelio Nazario, Eloy Gutiérrez Menoyo ja Antonio Veciana, jotka olivat osallistuneet Sikojenlahden maihinnousuun. Alpha tulee kreikkalaisten aakkosten ensimmäisestä kirjaimesta ja järjestölle se merkitsee alkua Fidel Castron vastaiselle taistelulle. Numero 66 viittaa järjestön alkuperäiseen jäsenmäärään. Alpha 66 on toteuttanut useita terrori-iskuja, joiden pääkohteina on ollut Kuuban kommunistinen hallinto. Vuonna 1962 järjestö iski kuubalaiseen hotelliin, jossa kokoontui neuvostoliittolaisia teknikoita. Iskussa sai surmansa useita neuvostoliittolaisia ja kuubalaisia. Se on myös iskenyt esimerkiksi kuubalaisia partioaluksia ja neuvostoaluksia vastaan sekä uhkaillut Kuubaan matkustavia turisteja. Sittemmin järjestö on keskittynyt pääasiassa sabotaasi- iskujen tekemiseen, kuten tehtaiden ja sokeriruokoviljelmien tuhopolttoihin. Useita järjestön jäseniä on kuollut anticastrolaisissa operaatioissa ja monia on myös vangittu. Järjestö on nykyisinkin aktiivinen, vaikka sen toiminta onkin hiipunut. On väitetty, että se olisi suunnitellut Venezuelan entisen presidentin Hugo Chávezin murhaa. Se on vanhin anticastrolainen järjestö. Se on ylläpitänyt radiokanavaa (La Voz de Alpha 66), joka on usein suljettu yhdysvaltalaisten viranomaisten toimesta. Järjestö on ollut aktiivinen myös sosiaalisessa mediassa ja on sanonut nykyisin keskittyvänsä poliittisen puolueen perustamiseen. Se vastustaa Yhdysvaltojen ja Raúl Castron johtaman Kuuban lähentymispyrkimyksiä. == Lähteet == ==Aiheesta muualla== * Alpha 66 Facebook-sivu Luokka:Äärioikeistolaiset terroristijärjestöt Luokka:Puolisotilaalliset järjestöt
Hämeenkadun koulu

Hämeenkadun koulu on Hyvinkään Parantolan kaupunginosassa, urheilupuiston länsipuolella sijaitseva, suomenkielinen alakoulu (luokka-asteet 1–6). Vuonna 1906 toimintansa aloittaneen koulun nimenä oli aluksi Hyvinkään Hausjärven koulu, sitten Tehtaan koulu, vuodesta 1941 Hämeenkadun kansakoulu. Hämeenkadun ala-aste siitä tuli peruskoulu-uudistuksen myötä. Kouluntoiminta alkoi vuokratiloissa, mutta jo 1907 valmistui hirsinen koulutalo nykyiselle koulutontille. Yläpuukouluna tunnettu rakennus valmistui vuonna 1919 ja kivikoulu vuoden 1949 lopulla. Nykyisen Hämeenkylän koulun rakennukset remontoitiin vuosina 2011–2013. ==Lähteet== Luokka:Hyvinkään peruskoulut
Talvisillan koulu

Talvisillan koulu on Hyvinkään Talvisillassa toimiva, hallinnollisesti Härkävehmaan kouluun kuuluva kahden suomenkielisen alkuopetusryhmän koulu (luokka-asteet 1–2). Koulun tilat sijaitsevat Talvisillan nuorisotalon yhteydessä. ==Lähteet== Luokka:Hyvinkään peruskoulut
Härkävehmaan koulu

Härkävehmaan koulu oli Hyvinkään Sveitsin kaupunginosassa toimiva, runsaan 320 oppilaan suomenkielinen yhtenäiskoulu (luokka-asteet 1–9). Koulun luokka- asteiden 3–9 opetus tapahtuu Aleksis Kiven kadun koulutiloissa. Alkuopetus (luokka-asteet 1–2) annetaan Heleniuksenkadulla sijaitsevassa Talvisillan koulussa, joka on hallinnollisesti osa Härkävehmaan koulua. Härkävehmaan koulun läheisyydessä sijaitsevat muun muassa Sveitsinpuiston ulkoilualue, Sveitsin uimala, Hyvinkään Sveitsin lukio ja Hyvinkään jäähalli (Jääliikuntakeskus). ==Lähteet== ==Aiheesta muualla== * Luokka:Hyvinkään peruskoulut
Omega 7

Omega 7 oli miaminkuubalainen antikommunistinen terroristijärjestö. Se vastusti Fidel Castron johtamaa kommunistista hallitusta, ja sen tavoitteena oli kommunistisen hallinnon syrjäyttäminen. Järjestö perustettiin 11. syyskuuta 1974 Sikojenlahden maihinnousuun osallistuneiden veteraanien kesken. Sen perustaja oli Eduardo Arocena, joka oli osallistunut Kuuban hallinnon vastaiseen toimintaan 1960-luvulta lähtien. "Omega" viittasi kreikkalaisten aakkosten viimeiseen kirjaimeen, ja se merkitsi järjestölle viimeistä hyökkäystä Castron hallintoa vastaan. Numero "7" viittasi järjestön alkuperäiseen jäsenmäärään. Terroristijärjestö Omega 7 syyllistyi kymmeniin terrori-iskuihin Yhdysvaltojen maaperällä. Kohteita olivat muun muassa Venezuelan konsulaatti, kuubalaiset ja muut Latinalaisen Amerikan maiden diplomaatit, ja myös kaikki sellaiset tahot, jotka suhtautuivat Castron hallintoon myönteisesti tai eivät olleet vahvasti Castron hallintoa vastaan. Tuhoisimman iskunsa järjestö toteutti 6. lokakuuta 1976, kun se tuhosi Cubana Airlines -matkustajakoneen Barbadoksen ilmatilassa. Iskussa kuoli 73 ihmistä. Järjestön toiminta loppui käytännössä siihen, kun järjestön perustaja Arocena (joka käytti koodinimeä "Omar") tuomittiin elinkautiseen Manhattanilla vuonna 1984. == Lähteet == Luokka:Äärioikeistolaiset terroristijärjestöt Luokka:Kuuban historia Luokka:Yhdysvaltain historia
Rajakylän tenniskeskus

Rajakylän tenniskeskus on Vantaan Rajakylän kaupunginosassa sijaitseva liikuntapaikka. Tenniskeskus sijaitsee Porvoonväylän eteläpuolella ja keskuksen naapurustosta löytyvät esimerkiksi Rajakylän koulu ja Latupuiston päiväkoti. Keskukseen kuuluu tennishalli ja liikuntahalli, ja asiakkaille on tarjolla sulkapallo- ja tenniskenttien sekä liikuntasalin käyttövuoroja. Keskuksella on esimerkiksi kolme tenniskenttää sisällä ja kaksi massakenttää ulkona. Rajakylän tenniskeskus siirtyi Vantaan kaupungin liikuntapalveluiden hallintaan 1.6.2015 alkaen. == Lähteet == == Aiheesta muualla == * Vantaa Liikunta * Facebook-linkit Luokka:Vantaan urheilupaikat Luokka:Rajakylä (Vantaa)
Ali Raymi

Ali Raymi (7. joulukuuta 1973 Mekka, Saudi-Arabia – 23. toukokuuta 2015 Sanaa, Jemen) oli jemeniläinen nyrkkeilijä ja maailmanmestari. Raymi otteli ammattilaisena 25 ottelua, joista hän voitti jokaisen ennen täyttä aikaa. == Lähteet == * === Viitteet === == Aiheesta muualla == * Luokka:Jemeniläiset nyrkkeilijät Luokka:Vuonna 1973 syntyneet Luokka:Vuonna 2015 kuolleet
Kätisyys

Kätisyys on ominaisuus, joka jakaa ihmisen joko oikeakätiseksi tai vasenkätiseksi. Molempikätinen saattaa käyttää kumpaakin kättä melko tasaveroisesti. Kätisyyden on arveltu johtuvan aivojen epäsymmetriasta. Oikeakätisellä hallitseva on vasen aivopuolisko ja vasenkätisellä oikea. Suuri osa oikeakätisistä tekee kaiken vaativan työn oikealla kädellään, mutta vasenkätisistä suurin osa käyttää siihen toisinaan myös oikeaa kättään. Vasenkätiseksi ihminen määritellään usein kirjoituskäden mukaan. Koska oikeakätisiä on enemmän kuin vasenkätisiä, monet esineet on suunniteltu paremmin oikeakätisille sopiviksi. Ihmisistä noin 90 prosenttia on oikeakätisiä. Kätisyys määräytyy varhaisella sikiökaudella ja vakiintuu varhaislapsuudessa. Ihmisen kätisyys on perinnöllistä ja monen geenin summa, mutta siihen vaikuttavat myös ympäristötekijät. Vasenkätisiä on vasenkätisten lapsista erään tutkimuksen mukaan 40 prosenttia, mutta oikeakätisten vanhemmista vasenkätisiä on vain 10 prosenttia. Raskauden tai synnytyksen ongelmat saattavat altistaa vasenkätisyydelle. Myös kissoilla ja koirilla esiintyy kätisyyttä. ==Lähteet== Luokka:Perinnölliset ominaisuudet Luokka:Yläraajat
Wes Hoolahan

Wesley "Wes" Hoolahan (s. 20. toukokuuta 1982 Dublin, Irlanti) on irlantilainen jalkapalloilija. Pelipaikaltaan hän on hyökkäävä keskikenttäpelaaja. Hän edusti kymmenen vuotta Norwich Cityä ja pelasi kauden 2018–2019 West Bromwich Albionissa Englannin mestaruussarjassa. Hoolahan on edustanut urallaan myös irlantilaisia Belvedereä ja Shelbournea, skotlantilaista Livingstonia ja englantilaista Blackpoolia. Hän voitti Shelbournessa Irlannin-mestaruuden kausina 2001–2002, 2003 sekä 2004 ja edusti seuraa yhteensä 133 pääsarjaottelussa, joissa teki 11 maalia. Livingstonissa Hoolahan pelasi Skotlannin valioliigaa kaudella 2005–2006 yhteensä 16 ottelun verran. Lisäksi Hoolahan on pelannut pääsarjatasolla Norwich Cityssä 112 Englannin Valioliigan ottelua, joissa hän on tehnyt 12 maalia (tilanne kauden 2015–2016 jälkeen).Wes Hoolahan National Football Teams -sivustolla Irlannin A-maajoukkueessa Hoolahan on pelannut vuodesta 2008 lähtien, tosin vuosina 2009–2011 hän ei pelannut maaotteluita. Vuoden 2018 loppuun mennessä hän on pelannut 43 maaottelua ja tehnyt niissä kolme maalia. == Lähteet == Luokka:Irlantilaiset jalkapalloilijat Luokka:Vuonna 1982 syntyneet Luokka:Elävät henkilöt
Bramble Cay

Bramble Cay on noin neljän hehtaarin kokoinen korallisaari Ison valliriutan pohjoislaidalla Torresinsalmen kupeessa Tyynellämerellä. Saari kuuluu Australialle ja on samalla maan pohjoisin piste. Bramble Cay on tärkeä elinalue useille eläinlajeille. Saari on tärkein lisääntymisalue yhdelle Torresinsalmen merikilpikonnalajeista. Saarella eli ennen Ison valliriutan ainoa kotoperäinen nisäkäslaji, riuttamosaiikkirotta (Melomys rubicola). Kyseistä jyrsijää ei tavattu missään muualla maailmassa. Vuonna 2016 tutkijaryhmä totesi lajin hävinneen todennäköisesti merenpinnan kohoamisen ja myrskytulvien seurauksena, mikä tekee lajista mahdollisesti ensimmäisen ilmastonmuutoksen takia sukupuuttoon kuolleen nisäkäslajin. Bramble Caylle rakennettiin majakka vuonna 1924. Majakka korvattiin uudella vuonna 1954, ja se on nykyisin automatisoitu. == Lähteet == Luokka:Australian saaret
Anthon Bruun

Anthon Bruun (23. lokakuuta 1778 Hamina – 12. elokuuta 1824 Hamina) oli suomalainen kauppias ja kauppaneuvos. == Tausta == Bruunin kauppiassuku oli asettunut Haminaan 1700-luvun alussa. Jo suvun ensimmäiset edustajat eli veljekset Johan ja Heino Erik Bruun kohosivat kaupungin huomattavimpien porvareiden joukkoon. Johan Bruunin (1714–1756) poika oli kauppias Carl Bruun (1748–1809), josta aikanaan tuli Anthon Bruunin isä. Carl Bruunin pojista neljä toimi kauppiaina Haminassa. ==Elämä== Anthon Bruun syntyi perheensä toiseksi vanhimpana poikana. Hän varttui Haminassa. Sukunsa perinteitä noudattaen hän siirtyi kaupan alalle. Hänellä oli Haminassa oma kauppaliike. Nuorena kuolleen Bruunin ura kauppiaana jäi tosin melko lyhyeksi. Hänen onnistui kuitenkin saavuttaa taloudellista menestystä, vaikka taloudelliset olot Venäjän keisarikunnan hallintaan (1809) autonomisena alueena liitetyssä Suomen suuriruhtinaskunnassa olivat vielä alkuvuosina (eli 1810-luvulla) taloudellisesti vaikeat. Kauppahuoneen keskeisiä välitystuotteita olivat vilja ja suola. 1810-luvulla Anthon Bruun oli Haminan merkittävin viljan maahantuoja. Kauppaliikkeen ohella Bruun omisti veljensä Christian Bruunin kanssa osan Anjalassa sijainneesta Ummeljoen sahalaitoksesta. Anthon Bruun otti osaa myös Haminan kunnalliselämään. Hän oli vuodesta 1813 lähtien Haminan kaupunginvanhimpien puheenjohtaja. Vuonna 1821 Haminan kaupungin keskusta paloi. Anthon Bruunin kerrotaan menettäneen terveytensä, kun hän osallistui palon sammutustöihin. Vuonna 1822 hän sai kauppaneuvoksen arvonimen. Sen jälkeen hän eli enää vain pari vuotta. ==Perhe== Anthon Bruun oli vuodesta 1814 naimisissa Jacobina Catharina Stewenin (1790–1853) kanssa. Pariskunnalla oli kaksi tytärtä, jotka avioituivat venäläisten upseerien kanssa. Bruunin poika oli ministerivaltiosihteeri Theodor Bruun. == Lähteet == Luokka:Suomalaiset liikemiehet Luokka:Kauppaneuvokset Luokka:Vuonna 1778 syntyneet Luokka:Vuonna 1824 kuolleet
Musiikkiarkisto

Musiikkiarkisto kerää, säilyttää ja tarjoaa suomalaiseen populaarimusiikkiin liittyvää tietoa ja aineistoa, johon tutkijat ja muut aihepiiristä kiinnostuneet voivat vapaasti tutustua arkiston tiloissa. Aineistoa on noin 1200 hyllymetriä. Digitaalinen aineisto on Kulttuuriperintö-PAS-palvelussa. Sen runkona ovat musiikkialan toimijoilta ja musiikinharrastajilta saadut lahjoitukset kuten äänilevyt, ääninauhat, videot, valokuvat, haastattelut, nuotit, käsikirjoitukset, musiikkilehdet, musiikkikirjat, sopimukset ja kirjeet. Kokoelma kattaa merkittävän osan suomalaista musiikki- ja kulttuuriperintöä. Joukossa on paljon julkaisematonta aineistoa. Musiikkiarkisto on tieteellinen äänitearkisto, jonka aineistoja käytetään tutkimuksessa ja opetuksessa. Musiikkiarkisto tarjoaa neuvonta- ja tiedonhakupalveluja sekä julkaisee populaarimusiikin historiaan liittyviä tutkimuksia sekä muuta aineistoa kuten äänilevyjä. == Historia == Suomen Jazz- arkisto perustettiin Helsingissä 10. joulukuuta 1990 Manu Teittisen aloitteesta. Tavoitteena oli kerätä talteen suomalaisen jazzin historiaan liittyvää aineistoa. Nimi Suomen Jazz & Pop Arkisto otettiin käyttöön vuonna 1997, jolloin arkiston toiminta laajeni kattamaan koko suomalaisen populaarimusiikin kentän. Vuonna 2015 nimeksi otettiin käyttöön Musiikkiarkisto JAPA. Vuodesta 2017 lähtien arkisto on toiminut nimellä Musiikkiarkisto. Arkiston ensimmäisenä johtajana vuoteen 1997 saakka toimi jazzmuusikko ja -historioitsija Jukka Haavisto. Musiikintutkija Juha Henriksson on toiminut johtajana vuosina 1997–2008 ja jälleen vuodesta 2015 lähtien. Vuosina 2008–2015 arkistonjohtajana toimi populaarikulttuurin historian tutkija Janne Mäkelä. Arkiston hallituksen puheenjohtajana toimi vuoteen 2007 saakka Timo Vähäsilta ja vuosina 2007–2015 Jaakko Harjula. Vuodesta 2015 lähtien tehtävää on hoitanut Hannu Tolvanen. Arkiston sihteerinä ja amanuenssina 1992–2008 toiminut Natta Holma sai vuonna 2009 Suomen Jazzliiton Andania-palkinnon, jonka ovat saaneet arkiston aktiiveista myös Jukka Haavisto 1995 ja Timo Vähäsilta 2004. ==Lähteet== == Aiheesta muualla == * Musiikkiarkiston kotisivu * Musiikkiarkiston Open Access sivut * Janne Mäkelä: Musiikkiarkistot Suomessa Luokka:Suomen arkistot
Ofloksasiini

Ofloksasiini (C18H20N3O4F) on fluorokinoloneihin kuuluva orgaaninen yhdiste. Lääketieteessä sitä voidaan käyttää laajakirjoisena antibioottina muun muassa korvatulehduksen hoidossa. ==Vaikutusmekanismi ja käyttökohteet== Ofloksasiini estää bakteerien DNA-gyraasientsyymin toimintaa, minkä vuoksi DNA:n kahdentuminen ei onnistu eivätkä bakteerit pääse kasvamaan ja lisääntymään. Yhdiste on laajakirjoinen antibiootti ja tehoaa useisiin sekä grampositiivisiin että gramnegatiivisiin bakteereihin. Yhdisteen S-enantiomeeri on raseemista seosta 8-128 kertaa tehokkaampi ja sitä myydäänkin myös puhtaana enantiomeerina nimellä levofloksasiini. Ofloksasiinia voidaan käyttää muun muassa salmonellan, korvatulehdusten, virtsatulehdusten ja tippurin hoitoon.John. F. Kadow, J. F. Barrett, D. Beaulieu, T. J. Dougherty, N.A. Meanwell, K. A. Ohemeng-Paratek & B. Ryan: Antibacterial Agents, Quinolones, Kirk-Othmer Encyclopedia of Chemical Technology, John Wiley & Sons, New York, 2002. Viitattu 14.6.2016Paul Actor, Alfred W. Chow, Frank J. Dutko & Mark A. McKinlay: Chemotherapeutics, Ullmann's Encyclopedia of Industrial Chemistry, John Wiley & Sons, New York, 2000. Viitattu 14.6.2016 ==Synteesi== Ofloksasiinin seitsenvaiheisen synteesin lähtöaine on 2,3,4-difluorinitrobentseeni. Ensimmäisessä vaiheessa yhdiste reagoi emäksisissä olosuhteissa muodostaen 2,3-difluori-6-nitrofenolia, jonka hydroksyyliryhmä alkyloidaan emäksisissä olosuhteissa klooriasetonin avulla kaliumjodidin toimiessa katalyyttinä. Muodostuva yhdiste reagoi vedytettäessä Raney-nikkelin toimiessa katalyyttinä muodostaen bentsoksatsiinijohdannaisen. Tämä johdannainen reagoi seuraavassa vaiheessa dietyylietoksimetyleenimalonaatin kanssa ja tämä johdannainen reagoi edelleen polyfosforihapon läsnä ollessa syklisoituen kinoliinirakenteiseksi yhdisteeksi. Kaksi viimeistä ofloksasiinin synteesin vaihetta ovat esterin hydrolyysi ja aromaattisen renkaan fluoriatomin korvautuminen reaktiolla N-metyylipiperatsiinin kanssa. ==Lähteet== Luokka:Fluorokinolonit Luokka:WHO:n tärkeimmät lääkkeet
Riuttamosaiikkirotta

Riuttamosaiikkirotta (Melomys rubicola) on sukupuuttoon kuollut jyrsijälaji, jota esiintyi ainoastaan pienellä Bramble Cayn korallisaarella Torresinsalmessa. Laji oli ainoa Ison valliriutan kotoperäinen laji. Riuttamosaiikkirotan todettiin kuolleen sukupuuttoon vuonna 2016. Nisäkäsnimistötoimikunnan ehdotus lajin suomenkieliseksi nimeksi on riuttamosaiikkirotta. Riuttamosaiikkirotta oli noin 15–16 senttimetriä pitkä ja sillä oli suunnilleen samanpituinen häntä. Jyrsijä oli yöeläin ja liikkui Bramble Cayn vähäisen kasvillisuuden seassa. Riuttamosaiikkirotan arveltiin syövän ravinnokseen kasveja, mutta mahdollisesti myös kilpikonnanmunia. Yhtään lajin edustajaa ei ollut tavattu vuoden 2009 jälkeen, ja sille oli tehty jo elvytyssuunnitelma. Tutkijat palasivat Bramble Caylle vuonna 2014, mutteivät löytäneet yhtään yksilöä. Vuonna 2016 laji julistettiin kuolleeksi sukupuuttoon. Australian hallitus vahvisti sukupuuton helmikuussa 2019. Syyksi arvellaan merenpinnan kohoamista ja myrskytulvia, jotka ovat saattaneet peittää koko saaren vuonna 2014. Tutkimusryhmän mukaan riuttamosaiikkirotta on ensimmäinen ihmisen aiheuttaman ilmastonmuutoksen takia sukupuuttoon kuollut nisäkäslaji. == Lähteet == Luokka:Sukupuuttoon kuolleet nisäkkäät Luokka:Varsinaiset rotat ja hiiret
Otto Toivanen

Otto Toivanen (s. 3. lokakuuta 1965 Turku) on suomalainen taloustieteilijä. Hän työskentelee professorina KU Leuvenissa Belgiassa. Toivanen on aiemmin työskennellyt tutkijana Warwickin kauppakorkeakoulussa (1994–1997), tutkijana, apulaisprofessorina sekä professorina Helsingin Kauppakorkeakoulussa (1997–2004) sekä Kansantaloustieteen valtakunnallisen jatkokoulutusohjelman ja HECERin johtajana vuosina 2004–2010.Toivasen CV KU Leuvenin verkkosivulla Viitattu 14.6.2016. Toivanen on koulutukseltaan taloustieteen tohtori. Hän väitteli tohtoriksi Warwickin yliopistosta vuonna 1995 otsikolla "Industrial Economics Studies in Insurance Markets". == Lähteet == ==Aiheesta muualla== * Toivasen tutkimukset IDEASissa * Toivasen henkilökohtainen kotisivu Luokka:Suomalaiset taloustieteilijät Luokka:Suomalaiset professorit Luokka:Vuonna 1965 syntyneet Luokka:Elävät henkilöt
Scott Eastwood

Scott Eastwood (s. 21. maaliskuuta 1986 Monterey County, Kalifornia, Yhdysvallat) on yhdysvaltalainen näyttelijä ja malli. Scott Eastwood on näyttelijä-ohjaaja Clint Eastwoodin poika. Elokuvauransa alussa Eastwood käytti äitinsä sukunimeä Reeves, koska ei halunnut hyötyä isänsä suosiosta. == Valikoitu filmografia == Elokuvat Elokuvat Elokuvat Vuosi Elokuva Rooli 2006 Isiemme liput Roberto Lundsford 2008 Gran Torino Trey 2009 Invictus – voittamaton South African Springbok 2013 Texas Chainsaw 3D Carl 2014 Fury kersantti Miles 2015 The Longest Ride Luke Collins 2016 Snowden Trevor James 2016 Suicide Squad luutnantti GQ Edwards 2017 Fast & Furious 8 lainvalvontaviranomaisten edustaja 2018 Pacific Rim – Kapina Nate Lambert 2020 The Outpost Staff Sergeant Clint Romesha 2021 Wrath of Man Jan 2021 Dangerous Dylan ”D” Forrester 2022 I Want You Back Noah 2023 Fast & Furious X Eric Reisner/Little Nobody == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Vuonna 1986 syntyneet Luokka:Elävät henkilöt
Sanna Majuri

Sanna Majuri (s. 24. kesäkuuta 1972 Helsinki) on suomalainen näyttelijä ja laulaja, koulutukseltaan teatteritaiteen maisteri. Hän on ollut kiinnitettynä Helsingin kaupunginteatteriin vuodesta 2004.Opera Festival Hänen roolejaan on muun muassa Katri Helenasta kertovan näytelmän päärooli. Muita rooleja ovat olleet Eponine (Les Misérables), Kim (Miss Saigon) Minä (Rebecca), Wendla (Spring Awakening), Kala (Tarzan), Sisi (Oli ennen onnimanni), Ruusunen (Prinsessa Ruusunen) Manillaköydessä hänen roolejaan olivat Elviira, sotilas, poika ja tanssija. Hän on dubannut kymmeniä animaatiosarjoja ja elokuvia, muiden muassa SamSam ja Barbie elokuvien ääniroolit (Barbie) vuosina 2002-2015. __NOTOC__ == Dubbaukset == == Lähteet == ==Aiheesta muualla== * * Luokka:Suomalaiset näyttelijät Luokka:Vuonna 1972 syntyneet Luokka:Elävät henkilöt
Yala

Yala on kaupunki Etelä-Thaimaassa, Malakan niemimaalla lähellä Malesian rajaa. Se on samannimisen provinssin pääkaupunki. == Lähteet == Luokka:Thaimaan kaupungit
Kasturba Gandhi

Kasturba Mohandas Gandhi (nimi voidaan kirjoittaa myös Kasturbai; o.s. Kasturba Kapadia; s. 11. huhtikuuta 1869 Porbandar, Intia – 22. helmikuuta 1944 Pune) oli intialainen kansalaisoikeusaktivisti ja itsenäisyysaktivisti. Hän oli Mahatma Gandhin vaimo. Kasturba ja Mohandas (myöhemmin Mahatma) Gandhi menivät naimisiin 13-vuotiaina. Kasturba ei ollut käynyt kouluja, mutta hänen miehensä järjesti hänelle peruskoulutuksen. Pariskunta sai neljä poikaa vuosien 1888 ja 1900 välillä. He olivat naimisissa Kasturban kuolemaan saakka. Kasturba kiinnostui politiikasta ja yhteiskunnallisesta vaikuttamisesta asuessaan miehensä kanssa Etelä-Afrikassa 1890-luvulta vuoteen 1914. Hän auttoi Mohandasia tämän kansalaisoikeustoiminnassa ja joutui siitä vuonna 1913 vankilaan kolmeksi kuukaudeksi. Palattuaan Intiaan pariskunta toimi aktiivisesti maan itsenäisyysliikkeessä. Kasturba auttoi myös miehensä perustamien ashramien johtamisessa. He joutuivat moneen kertaan brittihallinnon vangitsemiksi. Kasturban terveys heikkeni jo Etelä-Afrikassa asuessaan, ja hän sairasteli myöhemmin. Hän kuoli vuonna 1944. ==Lähteet== Luokka:Intialaiset kansalaisaktivistit Luokka:Kuuluisien henkilöiden puolisot Luokka:Vuonna 1869 syntyneet Luokka:Vuonna 1944 kuolleet
Chorió

Chorió (, ”Kylä”; myös Horió) voi viitata muun muassa seuraaviin paikkoihin Kreikassa: * Chorió eli Chóra, kylä Chálkin saarella Etelä-Egean saarten alueella * Chorió eli Chóra, kylä Kálymnoksen saarella Etelä-Egean saarten alueella * Chorió eli Áno Sými, osa Sýmin kaupunkia Sýmin saarella Etelä-Egean saarten alueella == Katso myös == * Chóra * Megálo Chorió * Néo Chorió == Lähteet ==
Phetchabun

Phetchabun on kaupunki Pohjois-Thaimaassa. Se on samannimisen provinssin pääkaupunki. == Lähteet == Luokka:Thaimaan kaupungit
Dáfni

Dáfni (, ”Laakeripuu”) tai Dafní (Δαφνί) voi viitata seuraaviin: Paikkoja Kreikassa: * Dáfni, kaupunki, Dáfni-Ymittóksen kunnan kunnallisyksikkö ja entinen kunta Keski-Ateenan alueyksikössä Attikan alueella * Dafní, Chaïdárin kaupunginosa Suur-Ateenan länsiosassa * Dáfni, Athoksen itsehallintoalueen satamakylä * Dafnín luostari, luostari Chaïdárin kunnassa lähellä Ateenaa Muuta: * Dafni BC, koripalloseura == Katso myös == * Dafne, useita merkityksiä == Lähteet ==
Phichit

Phichit on kaupunki Pohjois-Thaimaassa. Se on samannimisen provinssin pääkaupunki. == Lähteet == Luokka:Thaimaan kaupungit
Irákleio

Irákleio (, , Herakleion) voi viitata seuraaviin paikkoihin Kreikassa: * Iraklion (Irákleio), kaupunki Kreetan saarella * Iraklion (Irákleio), alueyksikkö Kreetan alueella * Irákleio, kaupunki Pohjois-Ateenan alueyksikössä Attikan alueella * Irákleion metroasema, Ateenan metron asema == Katso myös == * Herakleion, antiikin kaupunkeja * Irákleia == Lähteet ==
Kámpos

Kámpos (, ”Tasanko”; transl. myös Kámbos) voi viitata muun muassa seuraaviin paikkoihin Kreikassa: * Kámpos, Kardítsan kunnan kunnallisyksikkö ja entinen kunta Kardítsan alueyksikössä Thessalian alueella * Kámpos, kylä Ikarían saarella Pohjois-Egean saarten alueella * Kámpos, kylä Pároksen saarella Etelä-Egean saarten alueella * Kámpos, kylä Pátmoksen saarella Etelä-Egean saarten alueella * Kámpos, kylä Sámoksen saarella Pohjois-Egean saarten alueella * Kámpos, kylä Tínoksen saarella Etelä-Egean saarten alueella. == Lähteet ==
Karyés

Karyés (, , ”Pähkinäpuut”) voi viitata muun muassa seuraaviin paikkoihin Kreikassa: * Karyés, Áthoksen itsehallintoalueen keskuskylä * Karyés, kylä, Spártin kunnan kunnallisyksikkö ja entinen kunta Lakonian alueyksikössä Peloponnesoksen alueella == Katso myös == * Karyai, useita antiikin aikaisia paikkoja * Karyá, useita paikkoja == Lähteet ==
Karyai

Karyai (, ) voi viitata seuraaviin antiikin aikaisiin kaupunkeihin: * Karyai, kaupunki Lakoniassa; tunnetumpi samannimisistä * Karyai, kaupunki Arkadiassa == Katso myös == * Karyés, useita nykyisiä paikkoja
Náousa

Náousa (; myös Náoussa) voi viitata seuraaviin paikkoihin Kreikassa: * Náousa, kaupunki ja kunta Imathían alueyksikössä Keski-Makedonian alueella * Náousa, kaupunki Pároksen saarella Etelä-Egean saarten alueella == Lähteet ==
Plátanos

Plátanos (, ”Plataanipuu”) voi viitata muun muassa seuraaviin paikkoihin Kreikassa: * Plátanos, kylä ja Nafpaktían kunnan kunnallisyksikkö Aitolia- Akarnanian alueyksikössä Länsi-Kreikan alueella * Plátanos, kylä Kreetan saarella Amárin kunnassa Réthymnon alueyksikössä * Plátanos, kylä Kreetan saarella Kíssamoksen kunnassa Chanián alueyksikössä * Plátanos, kylä Léroksen saarella Etelä-Egean saarten alueella * Plátanos, kylä Sámoksen saarella Dytikí Sámoksen kunnassa Pohjois-Egean saarten alueella == Lähteet ==
Pýrgos

Pýrgos (, ”Torni”; myös Pírgos) voi viitata seuraaviin paikkoihin: * Pýrgos, kaupunki ja kunta Eliksen alueyksikössä Länsi-Kreikan alueella Kreikassa * Pýrgos, kylä Archánes-Asteroúsian kunnassa Iraklionin alueyksikössä Kreetan alueella Kreikassa * Pýrgos, kylä Limassolin alueella Kyproksella * Pýrgos, kylä Sámoksen saarella Pohjois-Egean saarten alueella Kreikassa * Pýrgos eli Pýrgos Kallístis, kylä Thíran saarella Santorínin saariryhmässä Etelä-Egean saarten alueella Kreikassa * Pýrgos Athinón, kahden korkean tornitalon kokonaisuus Ateenassa Kreikassa * Pýrgos Diroú, kylä Anatolikí Mánin kunnassa Lakonian alueyksikössä Peloponnesoksen alueella Kreikassa * Pýrgos Mýrtou eli Mýrtos Pýrgos, minolaisaikaisen asutuksen arkeologinen kohde Kreetan saarella Kreikassa * Káto Pýrgos, kylä Nikosian alueella Kyproksella * Páno Pýrgos, kylä Nikosian alueella Kyproksella == Lähteet ==
Skala

Skala tai Skála voi tarkoittaa seuraavia: == Paikannimenä == Skála (, ”Portaat”, ”Laituri”) on yleinen yläkylän ranta-asutuksen tai satamapaikan nimi Kreikassa: * Skála, kylä Agkístrin saarella Attikan alueella * Skála, kaupunki, Evrótaksen kunnan kunnallisyksikkö ja entinen kunta Lakonian alueyksikössö Peloponnesoksen alueella * Skála, kylä Pátmoksen saarella Etelä- Egean saarten alueella * Skála Eresoú, kylä Lesboksen saarella Pohjois-Egean saarten alueella == Sukunimenä == * Hugo Skala (1875–1952), itävaltalainen hyönteistutkija * Lilia Skala (1896–1994), itävaltalais-yhdysvaltalainen näyttelijä == Muita merkityksiä == * Skala, Aresin albumi vuodelta 2021. == Katso myös == * Scala * Skaala == Lähteet ==
Vasilikí

Vasilikí (; transl. myös Vassilikí) voi viitata muun muassa seuraaviin paikkoihin Kreikassa: * Vasilikí, kylä Lefkaksen saarella Jooniansaarten alueella * Vasilikí, kylä, Metéoran kunnan kunnallisyksikkö ja entinen kunta Tríkalan alueyksikössä Thessalian alueella * Vasilikí, kylä Ierápetran kunnassa Lasíthin alueyksikössä Kreetan alueella * Vasilikí, saari Dodekanesian saariryhmässä lähellä Kálymnosta.
Vathý

Vathý (, ”Syvä”; transl. myös Vathí) on yleinen satamapaikan nimi Kreikassa. Se voi viitata muun muassa seuraaviin paikkoihin: * Vathý, kaupunki Chalkídan kunnassa Euboian alueyksikössä Keski-Kreikan alueella * Vathý, kaupunki Sámoksen saarella Pohjois-Egean saarten alueella * Vathý, kylä Aíginan saarella Attikan alueella * Vathý, kylä Anatolikí Mánin kunnassa Lakonian alueyksikössä Peloponnesoksen alueella * Vathý, kylä Ithakan saarella Jooniansaarten alueella * Vathý, kylä Meganísin saarella Jooniansaarten alueella * Vathý, kylä Méthanan niemellä Attikan alueella * Vathýs eli Vathý, kylä Kálymnoksen saarella Etelä-Egean saarten alueella == Katso myös == * Váthi, useita merkityksiä == Lähteet ==
Latovesi

Latovesi on Pirkanmaalla Ikaalisissa Sisätön Ylijoenperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Latovesi on osa Juurijärven-Hulppojärven valuma-aluetta. == Maantietoa == Järven pituus on 1,3 kilometriä, leveys 500 metriä ja sen pinta-ala on 34 hehtaaria. Se sijaitsee pari kilometriä Juurijärveltä luoteeseen. Järvellä on yksi saari Nuottasaari, joka on vajaa 50 metriä pitkä. Siihen laskee kymmenen oja, jotka tuovat soiden kuivatusvesiä järveen. Oja ovat myös Ylisen Löytölammen, Alisen Löytölammen ja Keskinenlammen laskuojia. Latoveden oma laskuoja lähtee järven eteläpäästä ja laskee pari kilometriä kaakossa sijaitsevaan Juurijärveen. Rantaviivan pituus on 3,8 kilometriä. Vain muutama rantaosuutta reunustaa suo, mutta muuten rannat ovat kovaa metsämaata. Järven ympäristössä sijaitsee kaksi maatilaa ja pääasiassa länsirannoille on rakennettu yli kymmenen vapaa-ajan asuntoa. Niille johtaa tiet Sisätön suunnalta. Pohjoisrantaan on kartassa merkitty laavu, joka on osana Pirkan Taivalta. == Lähteet == Luokka:Juurijärven–Hulppojärven valuma-alue Luokka:Ikaalisten järvet Luokka:Sisättö
Kauhavan jäähalli

Kauhavan jäähalli (sponsorinimeltään vuodesta 2015 Unico Areena) on Kauhavalla sijaitseva jäähalli, jossa Hela-Kiekko pelaa kotiottelunsa. Kauhavan jäähalli on valmistunut vuonna 1991. Halli remontoitiin vuosina 2009 ja 2010. Kauhavan jäähallista on ruvettu käyttämään vuoden 2015 lopusta lähtien sponsorinimeä Unico Areena, kun Kauhavan jäähalli Oy ja Unico Finland solmivat yhteistyösopimuksen. == Lähteet == ==Aiheesta muualla== * Hallin kotisivut Luokka:Suomen jäähallit Luokka:Kauhavan urheilupaikat
Ralph Lindy

Lindy Ralph "Laffe" (s. 29. heinäkuuta 1935 Helsinki) on suomalainen moottoriurheilija ja eläkkeelle siirtynyt työnjohtaja. Ammatti antoi virikkeen Ralph Lindyn autourheiluharrastuksen viriämiselle v. 1963. Ajanut rallia, ST:tä ja jäärataa vuodesta 1963 sekä puistoajoja vv. 1966-70. Kuulunut ST- ajojen A-luokkaan vuodesta 1965 ja rallien yleiseen luokkaan vuodesta 1963. == Parhaita kilpailusaavutuksia == ==== Saavutukset rallikilpailuissa ==== II HMK Ralli v. 1963 1. sija alle 850 ksm 17. sija yleiskilpailu, Helsinki-ralli v. 1963 3.sija alle 850 ksm, 500-Ralli v. 1964 2.sija alle 850 ksm, IV Hakkapeliittaralli v. 1966 1. sija alle 850 ksm, Länsirannikonralli v. 1967, 1. sija alle 850 ksm, 100-Ralli v- 1967 2. sija alle 1300 ksm, 11. sija yleiskilpailu, Lahti-ralli v. 1967 2. sija alle 1000 ksm, 13. sija yleiskilpailu, III Mänttä-ralli v. 1967 1. sija alle 1000 ksm, 19. sija yleiskilpailu, II Sveitsin Talviralli v. 1967 1. sija alle 850 ksm, 10. sija yleiskilpailu, I Seinäjoki-ralli v. 1968 1. sija alle 850 ksm, 5. sija yleiskilpailu, IV Mänttä 200-Ajo v. 1968 2. sija alle 1000 ksm, 13. sija yleiskilpailu, II Seinäjoki-ralli v. 1969 1.sija alle 1000 ksm, II Porvoo- ralli v. 1969 1. sija alle 1000 kms, 100-Ralli v. 1969 1. sija alle 1000 ksm, Mänttä 200-Ajo v. 1969 1. sija alle 1000 ksm, II Ahvenisto-ralli v. 1970 3. sija alle 1000 ksm, Smile-ralli v. 1970 2. sija alle 1000 ksm. ==== Saavutukset ST-ajoissa ==== B-luokan 1. sija Porvoon ST-ajossa v. 1964, A-B- luokan 2. sija Marraskuun Lenkillä v. 1964, A-luokan 1. sija Tammisaaren Talviajossa v. 1965 ja A-luokan 2. sija Salon Kevätajossa v. 1965. == Kilpa- ajokit == Saab 96 vm.-63, Saab Sport vm. -64 ja Saab 96 vm. -66 == Lindyn tiimi == Kakkosohjaajina ovat toimineet Robert Robi Gröndal, Antti Jaatinen, Jouko Kaitemo, Jukka Miettinen ja Pentti Koskinen. Karttaa on lukenut Martti Salovaara. Mekaanikontöistä ovat huolehtineet Robert Robi Gröndal ja Erkki Kuhlberg. == Jäsenyydet ja toiminta == Ralph Lindy on ollut AK:n jäsen vv. 1964-70, Nurmijärven Urheiluautoilijat ry:n jäsen vuodesta 1970 ja Never Heard Drivers ry:n jäsen vuodesta 1970. Hän toimi Oy Scan Auto AB:n Konalan Korjaamon työturvallisuuskomitean puheenjohtajana. Autourheilun ohella harrastuksiin kuuluu kalastus; saanut mm. ABU:n hopeamerkin. == Kilpauran päättäminen == Ralph Lindy kilpaili aina vuoteen 1980 asti jolloin hän päätti kilpauransa Hankiralliin v. 1980. Lindyn sijoitukset vuosina 1970-1980 eivät ole ylhäällä, mutta päivitämme niitä sitä mukaan kun saamme niistä tietoa. == Lähteet == *Suomen Moottoriurheilu 1, Arvi A. Karisto Osakeyhtiön Laakapaino 1973 Luokka:Elävät henkilöt Luokka:Vuonna 1935 syntyneet Luokka:Suomalaiset ralliautoilijat
Bertel Alanco

Bror Bertel Alanco (21. helmikuuta 1888 Hollola – 25. joulukuuta 1933) oli suomalainen taidemaalari.Rafael Olinin Geneanet-sivusto : Bror Bertel AlancoKuvataiteiljamatrikkeli Alancon vanhemmat olivat Isak Alanco (1852–1922) ja Flora Fatima Fonten (1850–1918). Hänen vanhempi veljensä oli kuvataiteilija, arkkitehti Uuno Alanko (käytti myös nimeä Uno Alanco).Geni.com : Bror Bertel Alanko(Alanco) Alanco kävi Suomen Taideyhdistyksen piirustuskoulun 1911. Hän osallistui Suomen Taiteilijain näyttelyihin vuosina 1915–1918, 1928 ja 1934 sekä taidenäyttelyihin ulkomailla Tukholmassa 1916 ja Moskovassa 1917. Alancon muistonäyttely pidettiin Lahdessa vuonna 1937. Alanco palveli armeijassa kapteenin arvoisena 1918–1923 ja hän oli metsänhoitajan apulaisena 1923–1927. Alanco toimi myös piirustuksenopettajana oppikoulussa. == Lähteet == Luokka:Suomalaiset taidemaalarit Luokka:Vuonna 1888 syntyneet Luokka:Vuonna 1933 kuolleet
UFO (elokuva)

UFO (Alien Uprising) on vuonna 2012 ensi-iltansa saanut yhdysvaltalainen tieteiselokuva. Elokuvan ohjasi ja käsikirjoitti Dominic Burns. Pääosassa esiintyivät Bianca Bree, Sean Brosnan ja Simon Phillips, sekä sivuosassa Jean- Claude Van Damme.Alien Uprising allocine.fr Viitattu 14.6.2016 ==Juoni== Ystävykset viettävät yöelämää baarissa, kunnes poistuessaan he alkavat kokemaan outoja asioita ympärillään. Sähkökatkos koko kaupungissa, puhelimet ei toimi, eikä mikään muu. Yhtäkkiä UFOt ilmaantuvat taivaalta Maahan ja koko taivas tummenee heidän aluksen saavuttua. Viisi ystävystä yrittävät selviytyä kaaoksesta. == Rooleissa == ==Lähteet== Luokka:Vuoden 2012 yhdysvaltalaiset elokuvat Luokka:Yhdysvaltalaiset tieteiselokuvat
Adolf Lietsalo

Kustaa Adolf Lietsalo, sukunimi vuoteen 1928 Lietzén (15. toukokuuta 1873 Sammatti – 22. lokakuuta 1953) oli suomalainen taidemaalari.Kuvataiteiljamatrikkeli Lietsalo kävi Taideteollista keskuskoulua 1896–1899, 1900 ja 1901 sekä Suomen Taideyhdistyksen piirustuskoulun 1900–1903. Hän opiskeli tämän jälkeen vielä ulkomailla Pariisissa ja Pietarissa 1903–1906. Hän osallistui Suomen Taiteilijain näyttelyihin 1905-1909 mutta hän vetäytyi sitten 1910-luvulla syrjään näyttelytoiminnasta jatkaen kuitenkin maalaamista. Lietsalo toimi myös vt. piirustuksenopettajana talouskoulussa. Lietsalo asui suurimman osan elämästään Sammatin Oravaniemessä ja häntä kutsuttiin Oravaniemen erakoksi. Lietsalo osti Oravaniemessä sijainneen Oravanokan talon 1906 ja hän testamenttasi sen Suomen Taiteilijaseuralle seuran jäsenten virkistys- ja työskentelypaikaksi. Lietsalon hirsinen ateljee- ja asuinrakennus purettiin 1970-luvun alussa uuden ateljeen tieltä. Seura myi Oravaniemen kiinteistön vuonna 2006. A. Lietsalon muotokuvia ja maisemia Linderinsalissa, Länsi-Uusimaa 23.2.2011 A. Lietsalo 1873-1953 Taiteilija Sammatista : Lohjan Museon kesänäyttely Lohjan pääkirjaston Linderinsalissa Taiteilijat menettävät Oravaniemen, Turun Sanomat 16.8.2006 Adolf Lietsalon ja Helene Schjerfbeckin yhteiset esivanhemmat, Sammatis-blogi 10.7.2015 == Kirjallisuutta == * Liisa Murtti : Adolf Lietsalo (Lietzén) 1873-1953 : taiteilija Sammatista ; näyttelyesite, Linderinsali, Lohjan pääkirjasto, 12.6.-15.8.2009. Lohja 2009 == Lähteet == Luokka:Suomalaiset taidemaalarit Luokka:Vuonna 1873 syntyneet Luokka:Vuonna 1953 kuolleet
Kári Árnason

Kári Árnason (s. 13. lokakuuta 1982 Göteborg, Ruotsi) on islantilainen jalkapalloilija, joka pelaa Allsvenskanin Malmö FF:ssä ja Islannin maajoukkueessa. Hän on pelipaikaltaan keskuspuolustaja, mutta voi pelata myös keskikentällä. ==Lähteet== ==Aiheesta muualla== Luokka:Islantilaiset jalkapalloilijat Luokka:Vuonna 1982 syntyneet Luokka:Elävät henkilöt
Terhi Maczulskij

Terhi Maczulskij on suomalainen taloustieteilijä. Hän työskentelee vanhempana tutkijana Palkansaajien tutkimuslaitoksella ja Yrjö Jahnssonin säätiön tutkimusjohtajana elokuusta 2016 alkaen.http://www.labour.fi/henkilokunta/terhi-maczulskij/ Viitattu 14.6.2016http://www.yjs.fi/blog/henkilostouutisia/ Viitattu 14.6.2016 Maczulskij on koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 2013 otsikolla "Economics of wage differentials and public sector labour markets".Väitös: Julkinen sektori on hyvä työnantaja matalapalkkaisille Jyväskylän yliopisto 6.6.2013. Viitattu 14.6.2016 == Lähteet == Luokka:Suomalaiset taloustieteilijät Luokka:Syntymävuosi puuttuu Luokka:Elävät henkilöt
Craig Wasson

Craig Wasson (s. 15. maaliskuuta 1954 Eugene, Oregon) on yhdysvaltalainen elokuvanäyttelijä. Hänen tunnetuimmat roolinsa ovat pääosat 1980-luvun alkupuolen elokuvissa Neljä ystävää (ohj. Arthur Penn, 1981) ja Kuolema tulee kahdesti (ohj. Brian De Palma, 1984). ==Elokuvia== Lähde: * Viimeinen viesti (Go Tell the Spartans, 1978) * Ulkopuolinen (The Outsider, 1979) * Schizoid (1980) * Neljä ystävää (Four Friends, 1981) * Kummitusjuttu (Ghost Story, 1981) * Tarkemmin ajatellen (Second Thoughts, 1983) * Kuolema tulee kahdesti (Body Double, 1984) * Painajainen Elm Streetillä 3 – Unien soturit (1987) * Avaruuden vangit (Trapped in Space, 1993) * Vaarallinen perijätär (The Sister- In-Law, 1995) * Pako syvyyksistä (Escape Under Pressure, 2000) * Pako Puerto Vallartasta (Puerto Vallarta Squeeze, 2004) ==Lähteet== Luokka: Yhdysvaltalaiset elokuvanäyttelijät Luokka: Vuonna 1954 syntyneet Luokka: Elävät henkilöt
Sage Karam

Sage Karam (s. 5. maaliskuuta 1995 Bethlehem, Pennsylvania) on yhdysvaltalainen kilpa-autoilija. Viime vuodet hän on kilpaillut IndyCar Series -sarjassa.https://www.driverdb.com/drivers/sage-karam/ Viitattu 15.6.2016. Karam on vuoden 2013 Indy Lights -mestari. Hän teki IndyCar- debyyttinsä vasta 19-vuotiaana vuoden 2014 Indy 500 -kilpailussa. Elokuussa 2015 Karam ajoi Pocono Racewayllä ajetussa kilpailussa ulos kärkipaikalta, ja hänen autostaan irronnut osa osui takana tulleen Justin Wilsonin päähän. Koomaan vaipunut Wilson menehtyi saamiinsa vammoihin päivää myöhemmin. ==Lähteet== Luokka:Yhdysvaltalaiset autourheilijat Luokka:Vuonna 1995 syntyneet Luokka:Elävät henkilöt
Garpin maailma (elokuva)

Garpin maailma (The World According to Garp) on yhdysvaltalainen draamaelokuva vuodelta 1982. Elokuvan käsikirjoituksen sovittivat John Irvingin samannimisestä romaanista Irving itse sekä Oscar-palkittu käsikirjoittaja Steve Tesich, ja sen ohjasi George Roy Hill. Pääosia näyttelevät Robin Williams, Mary Beth Hurt, Glenn Close ja John Lithgow. Elokuvan tarina seuraa feministisen yksinhuoltajaäidin Garp-nimisen pojan varttumista ja erikoisia elämänkäänteitä kehdosta hautaan, ja elokuvan tyylilaji vaihtelee satiirista melodraamaan. == Rooleja == Lähde: Viitattu 2.8.2021. == Vastaanotto == Suomessa aikalaisarviot Garpin maailmasta olivat melko nihkeitä. Kymmenestä suomalaisesta ensi-iltakriitikosta viisi antoi sille kaksi tähteä, yksi yhden tähden, yksi ei sitäkään ja kolme ei ollut arvioinut elokuvaa. Keskiarvoksi tuli Projektio-lehden laskukaavalla 1,57 tähteä neljästä. Video-oppaassa vuodelta 1994 Bello Romano piti näyttelijätyötä, etenkin Williamsin ja tämän äitiä esittävän Glenn Closen roolisuorituksia elokuvan parhaana antina. Hän antoi elokuvalle neljä tähteä viidestä, mikä teoksen mukaan vastaa sanallista arviota ”erinomainen”. Huomiota herätti aikoinaan myös John Lithgow’n rooli sukupuoltaan vaihtaneena Robertana, entisenä amerikkalaisen jalkapallon pelaajana. Sekä Close että Lithgow olivat ehdokkaina sivuosa-Oscarin saajiksi. == Lähteet == == Aiheesta muualla == * Luokka: Vuoden 1982 yhdysvaltalaiset elokuvat Luokka:Yhdysvaltalaiset draamaelokuvat Luokka:George Roy Hillin ohjaamat elokuvat